## 7 Enkódolás a MEncoderrel

A rendelkezésre álló opciók és példák teljes listáját lásd a man page-ben. Számos példa áll rendelkezésre a különböző opciókról a tech/encoding-tips.txt file-ban. Ezek a példák az mplayer-users levelezési listáról lettek kigyűjtve, így érdemes lehet ezen lista archívumát böngészgetni infóért.

## 7.1 2, 3 menetes MPEG4 ("DivX") enkódolása

2 menetes enkódolás: az elnevezés onnan jön, hogy ezzel a módszerrel a file kétszer lesz enkódolva. Az első menet néhány pár Mb-os ideiglenes (*.log) file-t hoz létre, amiket egyelőre nem szabad törölni (az AVI törölhető, ugyanolyan mintha -pass opciók nélkül keletkezett volna). A második menetben keletkezik a tényleges 2 menetes DivX, az ideiglenes file-ok adataiből. A keletkező file az egy menetesekhez képest sokkal jobb minőséggel és kisebb mérettel bír. Ha most hallassz erről először, jobb ha keresel a neten egy útmutatót.

A következő példa egy DVD 2 menetes MPEG4 ("DivX") AVI-ba történő enkódolását mutatja be. Csak két parancs szükséges:
`rm frameno.avi` - töröld ezt a file-t, ami egy esetleges előző 3 menetes enkódolásból származhat
`mencoder -dvd 2 -ovc lavc -lavcopts vcodec=mpeg4:opciók -oac copy -o film.avi -pass 1
`mencoder -dvd 2 -ovc lavc -lavcopts vcodec=mpeg4:opciók -oac copy -o film.avi -pass 2
``

3 menetes enkódolás: ez egyfajta bővített kétmenetes enkódolás. A különbség abban áll hogy itt az audio enkódolása külön menetben történik, ezáltal lehetővé válik annak megbecslése hogy az adott filmet milyen bitrátával kell tömöríteni hogy ráférjen egy 650, 700 vagy 800Mb-os CD-re, és ezt a MEncoder ki is számolja. Továbbá, ilyenkor az audio csak egyszer kerül enkódolásra, ellentétben a 2 menetes móddal. A használata a következő:

1. egy esetleges előző 3 menetes enkódolásból származó file törlése, mely konfliktolhat a most következővel

   `rm frameno.avi`

2. Első menet:

   `mencoder <file/DVD> -ovc frameno -oac mp3lame -lameopts vbr=3:opciók -o frameno.avi`

   Egy csak audiot tartalmazó AVI file jön létre, ami a kért formátumban tartalmazza az audio streamet. Ha akarod használhatod a `-lameopts` opciót. Ha ez egy hosszabb film, e menet végén a MEncoder kiírja hogy mekkora bitrate-tel tömöríts a következő menetekben hogy a film ráférjen egy 650, 700 vagy 800Mb-os CD-re.

3. Második menet:

   `mencoder <file/DVD> -oac copy -pass 1 -ovc lavc -lavcopts vcodec=mpeg4:vbitrate=<bitráta>`

   Alias az MPEG4 video enkódolás első menete. Opcionálisan megadhatod azt a bitrate-et amit a MEncoder az előző menet végén kiírt, lásd feljebb.

4. Harmadik menet:

   `mencoder <file/DVD> -oac copy -pass 2 -ovc lavc -lavcopts vcodec=mpeg4:vbitrate=<bitráta>`

   Alias az MPEG4 video enkódolás második menete. Add meg azt a bitrate-et amit a MEncoder az előző menet végén kiírt, lásd feljebb. Ebben a menetben a `frameno.avi`-ban levő audio belekerül a célfileba.. és kész is az egész!

#### Példa a 3 menetes enkódolásra:

`rm frameno.avi` - esetlegesen egy előző enkódolásbol származó file törlése (bezavar a most következőnek)
`mencoder -dvd 2 -ovc frameno -o frameno.avi -oac mp3lame -lameopts vbr=3:opciók
mencoder -dvd 2 -ovc lavc -lavcopts vcodec=mpeg4:vbitrate=1100 -oac copy -o movie.avi -pass 1
mencoder -dvd 2 -ovc lavc -lavcopts vcodec=mpeg4:vbitrate=1100 -oac copy -o movie.avi -pass 2`

## 7.2 Enkódolás MPEG formátumba

A MEncoder képes MPEG (MPEG-PS) formátumú kimeneti file-t generálni. Ez persze valószínűleg csak a libavcodec mpeg1video codec-ével hasznos, mert (az MPlayer-t kivéve) minden lejátszó MPEG1 video, és MPEG1 layer2 (MP2) audio stream-re számít az MPEG file-okban.

A MEncoder ezen képessége jelenleg nem túl hasznos, mert - attól eltekintve hogy még eléggé bugos is -, még nem lehet MPEG 1 layer 2 (MP2) audio-ba enkódolni MEncoderen belül, márpedig az MPEG file-okba az esetek 99%-ában ez kell.

A MEncoder kimeneti formátumának megváltoztatására az `-of mpeg` opció szolgál.

Példa:
`mencoder -of mpeg -ovc lavc -lavcopts vcodec=mpeg1video -oac copy <other options> media.avi -o output.mpg`

## 7.3 Filmek átméretezése

Gyakran előjön a filmek átméretezésének igénye. Ennek sok oka lehet, például a fileméret csökkentése, illetve a szükséges hálózati sávszélesség csökkentése. A legtöbb ember átméretezést hajt végre DVD-k vagy SVCD-k DivX AVI-ba történő konvertálása során. Ez helytelen. Mielőtt te is ilyen megoldásra vetemednél, olvasd el az Aspect ratio megőrzése fejezetet.

Az átméretezést a 'scale' nevű video filter végzi: `-vop scale=X:Y`. A minőségét pedig az `-sws` opcióval lehet megadni (lásd a manpage-t). Alapértelmezett a 0: gyors bilinear.

Használata:
`mencoder sample-svcd.mpg -ovc lavc -lavcopts vcodec=mpeg4:vbitrate=1300 -vop scale=640:480 -oac copy -o output.avi`

## 7.4 Stream másolása

A MEncoder kétféleképpen tudja a bemeneti stream-eket kezelni: enkódolja vagy csak átmásolja őket. Ez a rész a másolásról szól.

- Video stream-ek (`-ovc copy` opció): érdekes dolgokat lehet vele csinálni :)
  Mint például FLI vagy VIVO vagy MPEG1 video másolása AVI file-ba! Persze az ilyen videokat csak az MPlayer tudja lejátszani :) És ezeknek a haszna gyakorlatilag nulla. A racionális felhasználása ennek például amikor csak az audio stream-et kell enkódolni (pl tömörítetlen PCM-et MP3-ba).
- Audio stream-ek (`-oac copy` opció): egyértelmű. Lehetséges az audio streamet egy külső fileból (MP3, AC3, Vorbis) is venni, ehhez az `-audiofile <filenév>` opciót kell használni.

## 7.5 Hibás index-szel rendelkező AVI-k rendbehozása

A legkönnyebb dolog a világon. Egyszerűen átmásoljuk a video és audio streameket, és közben a MEncoder létrehozza a megfelelő indexet is. Ez persze nem tudja kijavítani az esetleges hibákat a video és/vagy audio stream-ekben, viszont a hibásan interleave-elt fileokat igen.

A parancs: `mencoder -idx input.avi -ovc copy -oac copy -o output.avi`

### 7.5.1 Több AVI file összefűzése

Az index javító funkció mellékhatásként megoldást jelent AVI-k összefűzésére is:

Parancs: `cat 1.avi 2.avi | mencoder -noidx -ovc copy -oac copy -o kimenet.avi -`

Megjegyzés: Az `1.avi` és `2.avi` file-ok azonos codec-kel, felbontással, frame rate-tel kell rendelkeznie, és az `1.avi`-nak nem szabad hibásnak lennie. A hibás file-ok javításának folyamata a 7.5-ös fejezetben van leírva.

## 7.6 Enkódolás a libavcodec codec-ekkel

A libavcodec-kel egyszerűen lehet kódolni jónéhány érdekes video és audio formátumba (jelenleg az audio codec-ek nem támogatottak). A következő codec-ekkel lehet enkódolni:

- mjpeg - Motion JPEG
- h263 - H263
- h263p - H263 Plus
- mpeg4 - ISO szabványos MPEG4 (DivX5, XVID kompatibilis)
- msmpeg4 - szabványosítás előtti MPEG4 (Micro$oft), v3 (alias DivX3)
- msmpeg4v2 - szabványosítás előtti MPEG4 (Micro$oft), v2 (régi ASF file-okban)
- wmv1 - Windows Media Video, 1-es verzió (alias WMV7)
- rv10 - egy régi RealVideo codec
- mpeg1video - MPEG1 video :)
- huffyuv - veszteségmentes tömörítés

Az első oszlopban felsorolt codec-eket kell átadni a `vcodec` opciónak, pl: `-lavcopts vcodec=msmpeg4`

Egy példa, MJPEG tömörítéssel:
`mencoder -dvd 2 -o title2.avi -ovc lavc -lavcopts vcodec=mjpeg -oac copy`

## 7.7 Enkódolás több bemeneti file-ból (JPEG, PNG)

A MEncoder képes több JPEG vagy PNG file-ból filmet létrehozni. Egyszerű framecopy használatával pedig MJPEG (Motion JPEG) vagy MPNG (Motion PNG) filmek hozhatók létre.

A folyamat magyarázata

Először a MEncoder dekódolja a bemeneti fileokat a `libjpeg` segítségével (PNG-k dekódolását a libpngvel végzi).

A MEncoder ezután a kiválasztott kimeneti codecnek adja a dekódolt képet (pl DivX4, Xvid, ffmpeg msmpeg4, stb).

Példák

Az `-mf` opció magyarázata a manpage-ben található.

DivX4 film létrehozása az aktuális könyvtárban található összes JPEG fileból:
`mencoder -mf on:w=800:h=600:fps=25 -ovc divx4 -o kimenet.avi \*.jpg`

DivX4 film létrehozása néhány JPEG fileból:
`mencoder -mf on:w=800:h=600:fps=25 -ovc divx4 -o kimenet.avi frame001.jpg,frame002.jpg`

MJPEG (Motion JPEG) film létrehozása az aktuális könyvtárban található összes JPEG fileból:
`mencoder -mf on:w=800:h=600:fps=25 -ovc copy -o kimenet.avi \*.jpg`

Tömörítetlen film létrehozása az aktuális könyvtárban található összes PNG fileból:
`mencoder -mf on:w=800:h=600:fps=25:type=png -ovc rawrgb -o kimenet.avi \*.png`

Megjegyzés: a szélességnek 4-gyel oszthatónak kell lennie, ez a RAW RGB AVI formátum egyik megkötése.

MPNG (Motion PNG) film létrehozása az aktuális könyvtárban található összes PNG fileból:
`mencoder -mf on:w=800:h=600:fps=25:type=png -ovc copy -o kimenet.avi \*.png`

## 7.8 DVD feliratok VOBsub formátumúvá alakítása

A MEncoder képes DVD-ről kivonni a feliratot, és átalakítani Vobsub formátumú felirattá. Ezek egy `.idx` és egy `.sub` kiterjesztésű file-ból állnak, gyakran egyetlen `.rar` archívba tömörítve. Az MPlayer képes az ilyen feliratok megjelenítésére a `-vobsub` és `-vobsubid` opciókkal.

Az alap filenevet (tehát kiterjesztés nélkül) a `-vobsubout` opcióval adhatod meg. Az index számot amin el lesz tárolva a felirat, pedig a `-vobsuboutindex` opcióval.

Ha a bemeneti file nem DVD, használd az `-ifo` opciót, amivel megadhatod hogy melyik file legyen `.idx`-é alakítva.

Ha a bemeneti file nem DVD, de nincs meg hozzá az `.ifo` file, használd a `-vobsubid` opciót a használandó nyelv azonosítójának kiválasztásához.

Minden egyes futás hozzáfűzi a kimenetet az esetlegesen már létező kimeneti file-hoz, így ajánlott körülnézni indítás előtt.

Példák

Két felirat másolása DVD-ről, 3 menetes enkódolás közben
`rm subtitles.idx subtitles.sub`
`mencoder -dvd 1 -vobsubout subtitles -vobsuboutindex 0 -sid 2 -o frameno.avi -ovc frameno -oac mp3lame -lameopts vbr=3`
`mencoder -dvd 1 -oac copy -ovc divx4 -pass 1`
`mencoder -dvd 1 -oac copy -ovc divx4 -pass 2 -vobsubout subtitles -vobsuboutindex 1 -sid 5`

Francia nyelvű felirat másolása MPEG-ből
`rm subtitles.idx subtitles.sub`
`mencoder movie.mpg -ifo movie.ifo -vobsubout subtitles -vobsuboutindex 0 -vobsuboutid fr -sid 1`

## 7.9 Aspect ratio megőrzése

A DVD-k és az SVCD-k (tehát az MPEG1/2 file-ok) tartalmazzák azt az értéket amiből a lejátszó tudni fogja merre és mennyire kell a képet széthúzni, hogy ne tojásfejű emberek ugráljanak a képen (például: 480x480 + 4:3 = 640x480). Viszont amikor az ilyen file-okat AVI-ba (DivX) konvertáljuk, szembe találjuk magunkat a problémával miszerint az AVI formátum nem képes ezt az értéket (aspect ratio) eltárolni. A filmek felbontásának átméretezése undorító, és időigényes feladat, kell hát legyen egy jobb megoldás!

Van is.

Az MPEG4 formátumnak egyik egyedülálló tulajdonsága, hogy beleírható az aspect ratio értéke (csakúgy mint az MPEG1/2 file-oknál). Ennek egyetlen hátulütője, hogy jelenleg az MPlayer az egyetlen lejátszó amelynek megvan ez a képessége.

A használata csakis a libavcodec `mpeg4` codec-ével lehetséges.

Semmiképpen ne felejtsd el levágni a film tetejéről és aljáról a fekete sávokat. Olvasd el a manpage-ben, hogy hogyan kell használni a `cropdetect` és a `crop` filtereket.

#### Használata:

`$ mencoder sample-svcd.mpg -ovc lavc -lavcopts vcodec=mpeg4:aspect=16.0/9.0 -vop crop=714:548:0:14 -oac copy -o output.avi`